Document ID: /roh_data/filtered/Bilingualer_Corpus_interleaved-it-rm.jsonl.gz/1470

This is a text translated from Italian to Rumantsch Grischun.
La Commissione per la sanità e la politica sociale accoglie con favore l'adesione del Cantone a due accordi intercantonali

Nella sessione di ottobre, il Gran Consiglio si occuperà tra l'altro dell'adesione del Cantone dei Grigioni all'Accordo intercantonale sulla medicina altamente specializzata e dell'adesione del Cantone dei Grigioni alla Convenzione intercantonale per le istituzioni sociali. La Commissione per la sanità e la politica sociale (CSPS), presieduta dal granconsigliere Carlo Portner, ha dibattuto in via preliminare i due messaggi del Governo a destinazione del Gran Consiglio. Hanno preso parte alla seduta della Commissione anche la Consigliera di Stato Barbara Janom Steiner e il Consigliere di Stato Hansjörg Trachsel.

Accordo intercantonale sulla medicina altamente specializzata (AIMAS)

Come osserva il Governo nel suo messaggio, l'Accordo si pone quale obiettivo una pianificazione nazionale comune della medicina altamente specializzata da parte dei Cantoni. In futuro vi sarà un'unica pianificazione, sostenuta insieme da tutti i Cantoni. La pianificazione comune permette di offrire alla popolazione svizzera prestazioni di medicina altamente specializzata efficienti e di alta qualità, che richiedono determinate capacità a livello di risorse umane e di infrastrutture. L'Accordo prevede la possibilità che prestazioni di medicina altamente specializzata vengano attribuite anche a ospedali centrali e quindi anche all'Ospedale cantonale dei Grigioni.

Convenzione intercantonale per le istituzioni sociali (CIIS)

Lo scopo di questa Convenzione intercantonale è rendere possibile senza difficoltà il soggiorno di persone con bisogni specifici nell'ambito dell'assistenza e della promozione in istituzioni adatte fuori dal loro Cantone di domicilio. Essa disciplina la collaborazione tra il Cantone di ubicazione di una struttura e il Cantone di domicilio della persona collocata. Il campo d'applicazione della CIIS comprende quattro settori, ossia istituti per bambini e adolescenti, strutture per l'integrazione professionale e sociale di persone adulte portatrici di handicap, offerte stazionarie di terapia e riabilitazione nel settore delle dipendenze, nonché istituzioni di scuola speciale in forma di esternato. In determinati settori, nel Cantone dei Grigioni mancano istituzioni specializzate, cosicché in futuro è da attendersi un maggior numero di collocamenti fuori Cantone.

Dopo aver approfonditamente discusso entrambi i progetti, la Commissione si associa alle argomentazioni del Governo, secondo cui un'adesione del Cantone dei Grigioni ai due accordi intercantonali tiene adeguatamente conto degli interessi del Cantone. Essa propone perciò al Gran Consiglio di approvare l'adesione ai due accordi.

Organo: Commissione per la sanità e la politica sociale

Fonte: it Commissione per la sanità e la politica sociale

Data: 18.09.2008

La cumissiun per sanadad e fatgs socials beneventa la participaziun dal chantun a duas cunvegnas interchantunalas

Durant la sessiun d'october vegn il cussegl grond a s'occupar tranter auter cun la participaziun dal chantun Grischun a la cunvegna interchantunala davart la medischina fermamain spezialisada e cun la participaziun dal chantun Grischun a la cunvegna interchantunala davart las instituziuns socialas. Sut il presidi dal deputà Carlo Portner ha la cumissiun dal cussegl grond per sanadad e fatgs socials (CSF) predeliberà las duas missivas da la regenza per mauns dal cussegl grond. A la sesida da la cumissiun èn sa participads er la cussegliera guvernativa Barbara Janom Steiner ed il cusseglier guvernativ Hansjörg Trachsel.

Cunvegna interchantunala davart la medischina fermamain spezialisada (CIMFS)

Sco quai che la regenza menziunescha en sia missiva, intenziunescha la cunvegna la planisaziun naziunala da la medischina fermamain spezialisada, e quai en moda communabla tras ils chantuns. En il futur vegni a dar mo pli ina suletta planisaziun che vegn purtada communablamain da tut ils chantuns. Questa planisaziun communabla permetta in provediment effizient e d'auta qualitad da la populaziun svizra cun prestaziuns medicinalas fermamain spezialisadas. La furniziun da questas prestaziuns pretenda tschertas capacitads en furma da persunal e d'infrastructura. La cunvegna prevesa la pussaivladad d'attribuir prestaziuns da la medischina fermamain spezialisada er ad ospitals dal center ed uschia er a l'ospital chantunal dal Grischun.

Cunvegna interchantunala davart las instituziuns socialas (CIIS)

Questa cunvegna interchantunala ha l'intent da pussibilitar a persunas che han basegns spezials d'assistenza e da promoziun da vegnir recepidas senza difficultads en instituziuns adattadas che sa chattan ordaifer lur chantun da domicil. Ella regla la collavuraziun tranter il chantun da staziunament d'ina instituziun ed il chantun da domicil da persunas ch'èn collocadas ordaifer il chantun. Il champ d'applicaziun da la CIIS cumpiglia ils quatter secturs chasas d'uffants e da giuvenils, instituziuns per l'integraziun professiunala e sociala da persunas creschidas cun impediment, instituziuns per purschidas staziunaras da terapia e da reabilitaziun en il sectur da las dependenzas ed instituziuns per la scolaziun speziala externa. En il chantun Grischun mancan en tscherts secturs instituziuns spezialisadas uschia ch'i sto vegnir fatg quint pli e pli en il futur cun plazzaments extrachantunals.

La cumissiun suonda - suenter avair discutà ils dus projects en moda intensiva - l'argumentaziun da la regenza. Tenor quella tegna la participaziun dal chantun Grischun a las duas cunvegnas interchantunalas adequatamain quint dals interess dal chantun Grischun. Perquai propona ella al cussegl grond da consentir a la participaziun dal chantun a las duas cunvegnas.

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 18.09.2008